Fragata (buque)

[miniatura|Fragata BRP Miguel Malvar de [Filipinas.]]
A **fragata** é un buque de guerra, concibido para actuar en misións de guerra naval e antisubmarina, aínda que tamén pode dispoñer de sistemas para actuar como buque de apoio noutras misións.

## Época da navegación a vela 
[miniatura|230px|[Batalla das Dunas (1639), primeiro momento da historia onde se demostrou a efectividade dun barco lixero, como a fragata holandesa.]]
O termo *fragata* é moi anterior á navegación a vapor e ás escuadras de naves blindadas da segunda metade do século XIX, ou das modernas fragatas de finais do século XX e as que na actualidade forman parte de moitas Mariñas de guerra.

Desde o século XVII as fragatas eran buques de tres paus, máis lixeiras que os navíos de liña que formaban o núcleo principal das escuadras de vela. Dispoñían como máximo de dúas cubertas, das que polo xeral estaba artillada só unha, ou ás veces tamén cunha pequena batería na segunda, e cun número total de pezas que raramente excedía de 30, aínda que nalgún caso chegaba a 50.

A súa misión na época da vela era moi parecida á do cruceiro protexido de finais do século XIX e do cruceiro lixeiro de comezos do XX: protexer o tráfico mercante ultramarino, sendo moi importante a súa participación na loita contra corsarios pola súa velocidade; atacar o tráfico do inimigo en caso de guerra e, as unidades máis grandes e mellor preparadas, combater en auxilio dos navíos de liña. Desempeñaba unha importante misión na exploración por diante e polos flancos da armada nunha época na que non existían radares nin radios para saber onde podía estar o perigo.

## Séculos XX e XXI 
miniatura|230px|Fragata española F-72 *Andalucía*, da *clase
 Baleares*. 
miniatura|230px|Fragata española F-101 *Álvaro de Bazán*, da *clase Álvaro de Bazán*.

Desaparecidas no último terzo do século XIX, coa irrupción da navegación con propulsión con motores de vapor, na segunda guerra mundial volve a denominarse desta forma un tipo de nave algo máis pequena que o destrutor, de 1.500-2.000 toneladas.

Mentres o destrutor foi crecendo en tamaño e asumindo cada vez máis funcións, a fragata mantíñase especializada na loita antisubmarina, como os destrutores da primeira guerra mundial.

Tras a guerra pasouse a designar como **fragata** a calquera buque até o tamaño dun destrutor, aínda que normalmente son algo máis reducidas, e especializado nunha misión, aínda que poida levar sistemas para misións secundarias.

Nas frotas europeas as fragatas popularizáronse durante a guerra fría, participando en tarefas antisubmarinas e antiaéreas para protexer a frota. Incluso os estadounidenses construíron fragatas, por seren máis baratas que os cruceiros e destrutores, e ideais para tarefas de escolta de portaavións, como a famosa clase antisubmarina *Oliver Hazard Perry*, deseño vendido a varias mariñas do mundo.

No caso español, por exemplo, utilizouse para os seis buques da clase Santa María, con capacidades de defensa antiaérea de curto e medio alcance e empregadas como escolta para o portaavións Príncipe de Asturias.

A fronteira entre fragata e destrutor é bastante borrosa, e moitas das naves que en Europa se denominan *fragatas multifunción* poderíanse denominar sen esaxeración destrutores, ao igual que algúns buques catalogados como destrutores poderían seren catalogados como fragatas, sendo incluso de menor desprazamento e capacidades que buques con esta catalogación, dependendo por tanto a nomenclatura da que decida adoptar o construtor e a armada propietaria do buque.

## Galería 

Ficheiro:HMS Swale K217.jpg|HMS *Swale* da clase *River*, británica, orixe das fragatas modernas.
Ficheiro:HMS Monmouth (F235).jpg|HMS F235 *Monmouth*, británica, da clase *Tipo 23*.
Ficheiro:USS_Vandegrift_(FFG-48).jpg|USS *Vandegrift*, estadounidense, da clase *Oliver Hazard Perry*.
Ficheiro:HMAS Darwin (FFG 04).jpg|HMAS FFG *Darwin*, australiana, da clase *Adelaide*.
Ficheiro:HMCS Regina (FFH 334) underway at sea on 6 July 2004 (040706-N-6811L-155).jpg|HMCS FFH 334 *Regina*, canadense, da clase *Halifax*.
Ficheiro:ARC Almirante Padilla.jpg|ARC *Almirante Padilla*, colombiana, da clase *Padilla*.
Ficheiro:FS Surcouf.jpg|*Surcouf* F711, francesa, da clase *La Fayette*.
Ficheiro:DN-ST-89-01531.jpg|F577 *Zeffiro*, italiana, da clase *Maestrale*.
Ficheiro:Fregatte hamburg 1869.jpg|F 220 *Hamburg*, alemá, da clase *Sachsen*.
Ficheiro:Hr. Ms. Van Speijk (F828).jpg|F828 HNLMS *Van Speijk*, neerlandesa, da clase *Karel Doorman*.
Ficheiro:BAP Mariategui Panamax 2004.jpg|BAP FM-54 *Mariátegui*, peruana, da clase *Lupo*.
Ficheiro:RFS Neustrashimy (FF 712).jpg|Fragata rusa da clase *Neustrashimy*.

## Notas 
## Véxase tamén 
### Bibliografía 
* Henderson, James (2005): *Frigates Sloops & Brigs*. Londres: Pen & Sword Books. ISBN 1-84415-301-0
* Parker, Geoffrey (2003): *The Military Revolution: Military Innovation and the Rise of the West 1500-1800*, 7ª ed. Cambridge (UK): Cambridge University Press. ISBN 0-521-47426-4.

### Outros artigos 
* Barco
### Ligazóns externas 
* Fragatas de la Armada Española actualmente en servicio